Andries Visagie, Author at LitNet
Andries Visagie is as professor in die letterkunde verbonde aan die Departement Afrikaans en Nederlands van die Universiteit van Stellenbosch. Hy het sy studie by die Universiteit van Stellenbosch en die Universiteit Utrecht (Nederland) voltooi en sy proefskrif is gewy aan 'n studie van manlike subjektiwiteit in die Afrikaanse prosa van 1980 tot 2000.
Andries Visagie se navorsingsbelangstelling is steeds gerig op gender en seksualiteit in die Afrikaanse en Nederlandse prosa, maar baie van sy publikasies gaan ook oor outobiografiese literatuur en mens-dier-verhoudings in die literatuur. Sy navorsing oor mens-dier-verhoudings pas in by sy meer resente ondersoek na die posisie van die Afrikaanse literatuur in die moderniteit. Sy belangstelling in die poësie vind veral uiting in sy doseerwerk en in sy bydraes as digkunsresensent. Publikasies van Andries Visagie verskyn gereeld in vaktydskrifte soos Stilet, Literator en Tydskrif vir letterkunde. Hy dra ook hoofstukke by tot boekpublikasies waaronder Perspektief en profiel (met HP van Coller as redakteur), Criticism, Crisis, and Contemporary Narrative. Textual Horizons in an Age of Global Risk (redakteur: Paul Crosthwaite) en The Cambridge History of South African Literature (onder redaksie van David Attwell en Derek Attridge). Hy is saam met Judith Lütge Coullie redakteur van die boek Antjie Krog: An Ethics of Body and Otherness (UKZN Press, 2013) en is resensieredakteur van Tydskrif vir letterkunde.
Andries Visagie Resensies 2017-09-19
Akademiepryse 2017: Eugène Maraisprys vir poësie aan Bibi Slippers – commendatio
Andries Visagie Die Suid-Afrikaanse Akademie vir Wetenskap en Kuns 2017-06-23
"Dit is opwindend om die werk van 'n digter te lees wat nie daarvoor terugdeins om die nut van eksperiment in die poësie na waarde te skat nie."
Akademiepryse 2017: Eugène Maraisprys vir drama aan Amy Jephta – commendatio
Die drama is ontstellend en boeiend en getuig van 'n baie fyn aanvoeling vir die uitbeelding van dramatiese situasies wat die aandag van lesers sowel as toneelgangers enduit bly vasvang.
"Kort voor die Paasnaweek kom 'n groep van sowat 20 navorsers wat op die terrein van mens-dier-studie werksaam is by die Universiteit Stellenbosch byeen om hul jongste navorsingsresultate oor honde in die Suider-Afrikaanse literatuur voor te lê."
"Met haar roman skryf sy dus voort binne die tradisie van die betrokke literatuur in Afrikaans, maar soos geen ander Afrikaanse skrywer tot dusver nie, slaag sy daarin om die dilemma van die metamodernisme vas te vat."
Antjie Krog: An Ethics of Body and Otherness, saamgestel deur Judith Lütge Coullie en Andries Visagie
Andries Visagie, Izak de Vries 2014-06-25 Die bekendstelling van die eerste akademiese boek in Engels oor die werk van Antjie Krog het onlangs by die onafhanklike boekwinkel Bibliophilia in Woodstock, Kaapstad plaasgevind. Andries Visagie gee sy indrukke en Izak de Vries deel sy foto's.
Pasmaatspesies, niemenslike diere en die omgewing: gedagtes oor die postkoloniale ekokritiek in Suid-Afrika
Andries Visagie 2013-02-22 "As 'n mens daaraan dink dat een van die oudste en bekendste gedigte in Afrikaans, Eugène N Marais se "Winternag", 'n natuurvers is, is dit seker nie verbasend dat die ekokritiek uiteindelik in die Afrikaanse literatuurwetenskap ook begin vaart kry nie."
Boekedag 2012: Andries Visagie kies 'n karakter
Andries Visagie 2012-04-19 As jy enige karakter in 'n boek kon wees, wie sou jy wees en waarom?
Andries Visagie 2011-01-25 Dwaalpoort is Alexander Strachan se eerste roman sedert Die werfbobbejaan,wat in 1994 verskyn het. In 1997 het hy wel 'n kortverhaalbundel, Agter die suikergordyn, gepubliseer en nou het hy sy drama Kloof (2003) herskryf en goed daarin geslaag ...